Η ώρα η καλή

Στέφανος Φωτιάδης

Πλοίαρχος Φρεγάτας ζωντοχήρος με δύο και παιδιά στην εφηβεία και με την μητέρα του να τα μεγαλώνει. Στην αρχή εμφανίστηκε ως αδιόρθωτος γυναικάς που σουρτούκευε όπως έλεγε η μητέρα του και βλέπουμε σταδιακά να συμμαζεύεται και να γίνεται πιο έντιμος απέναντι στις γυναίκες. Σαν πατέρας εμφανίστηκε ως αυταρχικός και δεσποτικός, αλλά με απέραντη αγάπη απέναντι στα παιδιά του. Όταν όμως εμφανίστηκαν στη ζωή του δύο αδελφές, η Σοφία (Μπέσυ Μάλφα) και η Τζένη (Ζέτα Δούκα) όλα άλλαξαν. Αν και στην αρχή είχε σχέση με την Τζένη αγαπούσε πιο πολύ την Σοφία, που μέχρι τα τέλη του δεύτερου ήταν μαζί με ένα παιδί. Τον ρόλο ερμήνευσε ο Πάνος Μιχαλόπουλος.

Σοφία Επιτροπούλου

Καθηγήτρια φιλολογίας και κόρη πλούσιας οικογένειας. Στην αρχή εμφανιζόταν λογική, έντονη και φωτεινή με αγάπη προς τα παιδιά και ειδικά του Στέφανου τα οποία την είχαν λατρέψει όπως όλοι. Έγινε η μητέρα του μικρότερου παιδιού του Στέφανου και η καλύτερη φίλη της Πίτσας. Δέθηκε με την οικογένεια Φωτιάδη και πιο πολύ με τον Στέφανο τον οποίο αγάπησε από την πρώτη φορά που τον είδε. Στο σπίτι της επικρατούσε μια διαρκής ένταση και δεχόταν διαρκές κήρυγμα από την μητέρα της να παντρευτεί. Στο τέλος του 2ου κύκλου αποφάσισε να μην παντρευτεί τον Στέφανο και να ακολουθήσει το όνειρο της στη Γαλλία. Παρόλα αυτά επέτρεψε στον Στέφανο να έχει κι αυτός την κηδεμονία του παιδιού. Η Σοφία δεν εμφανίστηκε στον 3ο κύκλο, παρόλα αυτά αναφέρθηκε αρκετές φορές και μάλιστα στα μέσα του κύκλου έγινε γνωστό ότι βάφτισε κρυφά απ' όλους το παιδί στο Παρίσι, γεγονός που εξόργισε τον Στέφανο και την Πίτσα. Τον ρόλο ερμήνευσε η Μπέσυ Μάλφα.

Τζένη Επιτροπούλου

Επιχειρηματίας με επιτυχίες στην δουλειά της και αποτυχίες στον έρωτα. Δυναμική, φλογερή, γήινη και ανασφαλής, ήξερε καλύτερα από όλους τι ήθελε, αλλά πάντα εμφανιζόταν αδικημένη και πονεμένη. Στον 1ο κύκλο τα είχε με τον Στέφανο, ενώ αργότερα τον χώρισε και κατάλαβε επιτέλους ότι αγαπούσε περισσότερο την Σοφία και ήθελε να ζήσει την υπόλοιπη ζωή του με αυτή, έκανε πίσω και προσπάθησε να διαλευκάνει την υπόθεση. Στο τέλος του 2ου κύκλου αποφάσισε να πάει να ζήσει στο εξωτερικό και να κάνει εκεί την καριέρα της ως ηθοποιός. Τον ρόλο ερμήνευσε η Ζέτα Δούκα.

Νάταλι Επιτροπούλου

Η μητέρα της Σοφίας και της Τζένης καλόκαρδη, συμπαθητική, αστεία, επικριτική, αφελής και ελαφρώς τρελή και απογοητευμένη με τις κόρες της. Στην αρχή έγινε μια παρεξήγηση με την Πίτσα, αλλά μετά τα βρήκαν και έγιναν πολύ καλές φίλες και φιλοδοξούσαν να γίνουν και συμπεθέρες, κάτι που δυστυχώς δεν έγινε. Στο τέλος ανέλαβε εκείνη όλη την επιχείρηση. Τον ρόλο ερμήνευσε η Ρίκα Διαλυνά.

Πίτσα Φωτιάδη

Η μητέρα του Στέφανου και η γιαγιά του Θέμη της Χριστίνας και της Στέφανη, καθώς και του μωρού της Σοφίας. Μεγάλωσε εκείνη τον Θέμη και την Χριστίνα, αφού η μητέρα τους τα εγκατέλειψε. Από τοτε που γνωρισε τη Σοφία, έβαλε στόχο να την κάνει νύφη της, όπως όλοι ήθελαν και περισσότερο η Σοφία και ο Στέφανος. Αλλά μετά απογοητεύτηκε που βάφτισε το μωρό κρυφά από όλους και δεν έδωσε το όνομά της, αλλά ποτέ δεν σταμάτησε να την αγαπάει όπως και ο Στέφανος, ακόμα και φιλικά... Τον ρόλο ερμήνευσε η Κάρμεν Ρουγγέρη.

Δανάη (Μαρίνα) Κριεζή

Εμφανίστηκε στον 3ο κύκλο. Όμορφη, ρομαντική, ονειροπόλα, ερωτεύτηκε και εκείνη τον Στέφανο, αλλά οι ανασφάλειές της και ο αρραβώνας της με τον Τέλη δεν της επέτρεψαν να ευδοκιμήσει η σχέση της με τον Στέφανο. Στο τέλος παντρεύτηκε τον Τέλη και ετοιμαζόταν να του φέρει ένα μωρό. Τον ρόλο ερμήνευσε η Ναταλία Λιονάκη.

Ελένη Χαραλαμπίδου

Μία ήρεμη γλυκιά και συμπαθητική γυναίκα, που από πάντα ήταν πολύ ερωτευμένη με τον Στέφανο, έκρυβε τα συναισθήματά της, μέχρι που στο τέλος αποφάσισε να το δείξει και να τον κάνει δικό της. Τελικά τα κατάφερε και μετά την αποδοχή της από την οικογένεια Φωτιάδη, που την δέχτηκαν όλοι μετά χαράς, ανέβηκε τα σκαλιά της εκκλησίας με τον Στέφανο πλάι της. Τον ρόλο ερμήνευσε η Υρώ Λούπη.

Θόδωρος Πορτοκάλης

Κολλητός του Στέφανου από το γυμνάσιο. Κυνικός, συμπαθητικός, λίγο ξινός, δούλευε ως γιατρός στο αρχηγείο στόλου και αυτός. Στην αρχή ερωτεύτηκε την Σοφία και ήθελε να την κάνει γυναίκα του και για αυτό πήρε διαζύγιο μετά από 17 χρόνια γάμου με τη γυναίκα του, αλλά μετά με μεγαλη δυσκολια έκανε πίσω για χάρη της φιλίας τους με στον Στέφανο. Στο τέλος είχε μία σχέση με την Ναυσικά, την φίλη της Δανάης, αλλά για πολύ λίγο. Τον ρόλο ερμήνευσε ο Γιώργος Κωνσταντής.

Ιάσων Χατζηδούκας

Ο θετός πατέρας της Δανάης.Την μεγάλωσε σαν δικό του παιδί και της είχε τρελή αδυναμία. Την αρραβώνιασε με τον Τέλη για να ενώσουν τις περιουσίες τους. Έγινε πολύ καλός φίλος με την Νάταλι και την Πίτσα, οι οποίες τον φλέρταραν, αν και εκείνος ήθελε την Ρόζα. Τον ρόλο ερμήνευσε ο Δημήτρης Καλλιβωκάς.

Α' Κύκλος (2004-2005)

Ο Στέφανος (Πάνος Μιχαλόπουλος) είναι αξιωματικός του Πολεμικού Ναυτικού, ζωντοχήρος με δύο παιδιά στην εφηβεία. Η μητέρα του Πίτσα (Κάρμεν Ρουγγέρη) θέλει να τον παντρέψει και να τον νοικοκυρέψει. Η Σοφία (Μπέσυ Μάλφα) και η Τζένη (Ζέτα Δούκα) είναι δύο αδερφές που ανταγωνίζονται η μία την άλλη σε όλα τα επίπεδα. Φιλόλογος η πρώτη, επικεφαλής της οικογενειακής επιχείρησης η δεύτερη είναι τελείως διαφορετικές. Η μητέρα τους Ναταλί (Ρίκα Διαλυνά) τροφοδοτεί τον ανταγωνισμό τους, ενώ παράλληλα δουλεύει στο μυαλό της την αποκατάστασή τους. Ο Στέφανος γνωρίζει και τις δύο, την καθεμιά με διαφορετικό τρόπο και ιδιότητα. Στην αρχή είναι ζευγάρι με την Τζένη και η Σοφία είναι απλά καθηγήτρια των παιδιών, την οποία είχε ερωτευτεί αφού την είχε σύστησε μια φίλης της Πίτσας η Κασσιανή (Ζωή Ρηγοπούλου). Γίνεται πολύ καλή φίλη με τα παιδιά του τον Θέμη (Θοδωρής Πετρόπουλος), την Χριστίνα (Αλεξάνδρα Ούστα) και με την μητέρα του Πίτσα, η οποία έχοντας λατρέψει την Σοφία μεσολαβεί, προκειμένου αυτή με τον Στέφανο να τα παντρευτούν και να την κάνει νύφη της. Στη συνέχεια αντιλαμβάνεται πόσο ερωτευμένος είναι και με την Σοφία, γεγονός που τον κάνει να οδηγείται σε ανεπανόρθωτα λάθη. Στα μέσα του κύκλου αφήνει την Σοφία έγκυο ενώ ήταν ακόμα σε σχέση με την Τζένη. Παράλληλα τη Σοφία πολιορκεί και ο φίλος του Στέφανου Θόδωρος (Γιώργος Κωνσταντής). Όταν η Σοφία μαθαίνει ότι κυοφορεί το παιδί του Στέφανου, τα χάνει και δεν ξέρει πως να αντιδράσει χωρίς να ταράξει την σχέση της με την Τζένη περαιτέρω, μιας και ετοιμαζόταν να παντρευτεί τον Στέφανο και νόμιζε πως εκείνη είναι έγκυος. Ο Στέφανος όμως θα την παντρευόταν μόνο και μόνο γιατί ετοιμαζόταν να γεννήσει το παιδί τους, πράγμα που τελικά δεν ίσχυε.

Β' Κύκλος (2005-2006)

Ο Στέφανος αφού έλειψε ένα δίμηνο σε άσκηση με τον στόλο γυρίζει και αποφασίζει να μην παντρευτεί την Τζένη και να μείνουν απλά μαζί σαν ζευγάρι. Η Τζένη μετά από τόσες ετοιμασίες και τρέξιμο νευρίασε τόσο που αποφάσισε να χωρίσει με τον Στέφανο. Στο μεταξύ η Σοφία ετοιμαζόταν για την γέννα της, χωρίς όμως μέχρι στιγμής να αποκαλύψει ποιος είναι ο πατέρας. Ο λόγος είναι γιατί δεν ήθελε ο Στέφανος να την αποκαταστήσει μόνο και μόνο για το παιδί, αλλά επειδή την αγαπάει. Μην μπορώντας να αλλάξει την κατάσταση μετά την γέννα, αρχίζουν να αποκαλύπτονται μυστικά και η Τζένη δυναμικότερη από την Σοφία αποφασίζει να βάλει τα πράγματα στην θέση τους και να κάνει πίσω. Η Πίτσα με την Ναταλί έχοντας γίνει αχώριστες φίλες καταστρώνουν διαρκώς σχέδια με αποτυχημένη έκβαση για να φέρουν κοντά τον Στέφανο με την Σοφία. Στα μέσα του κύκλου η Νάταλι μαθαίνει ότι στην εταιρία της η υπάλληλος της η Μίρκα (Έφη Οικονομάκη) είναι μέτοχος και έχει το 10% και το πιο τραγικό διατηρούσε παράνομο δεσμό με τον άντρας έχοντας κάνει ένα παιδί τον Τζώνη (Δημήτρης Βλάχος) ο οποίος τα φτιάχνει με την μεγάλη κόρη του Στέφανου την Χριστίνα (Αλεξάνδρα Ούστα). Την εμφάνιση της έκανε και η πρώην σύζυγος τους Στέφανου η Μαίρη (Αριέττα Μουτούση) η οποία αποκαλύπτει ότι ο Στέφανος είχε και 3ο παιδί που μεγάλωσε μόνη της, την Στέφανη. Μέσα σε όλα αυτά στο τέλος ο Στέφανος και η Σοφία αποφασίζουν να ανεβούν τα σκαλιά της εκκλησίας αλλά διάφορα εμπόδια όπως το γεγονός ότι δεν ξεκαθάρισε μέσα της αν θέλει την καριέρα ή την οικογένεια, που θα μείνουν μετά τον γάμο, τι θα κάνει με την δουλειά της και με τις ετοιμασίες του γάμου αναστατώνεται και προκαλείται και επικρατεί μια σύγχυση. Η Τζένη έπειτα από μία ακόμη ερωτική απογοήτευση που δοκίμασε με τον Λευτέρη (Νίκο Παπαδάκη), αποφάσισε να πάει να ζήσει στην Αμερική και να ακολουθήσει το όνειρο της να γίνει ηθοποιός και προκειμένου να έχει ένα κεφάλαιο να ζήσει πουλάει το ποσοστό της από την επιχείρηση. Η Σοφία δέχεται ένα τηλεφώνημα από ένα φίλο της και μαθαίνει ότι έγινε καθηγήτρια της φιλοσοφίας στο πανεπιστήμιο της Γκρενόμπλ στην Γαλλία. Έχοντας επικρατήσει η λογική ο γάμος ματαιώθηκε.

Γ' Κύκλος (2006-2007)

Μετά την αποχώρηση των αδερφών Επιτροπούλου, ο Στέφανος συνέχισε να ζει όπως και πριν με την μητέρα του, τα παιδιά του αλλά και την πρώην γυναίκα του. Παρ' όλα αυτά η Πίτσα με την Νάταλι διατήρησαν την φιλία τους ακόμα κι αν δεν έγινα συμπεθέρες όπως θα ήθελαν. Ο Στέφανος μαζί με τον φίλο του Θόδωρο (Γιώργος Κωνσταντής) ταξιδεύουν στην Άνδρο και εκεί γνωρίζει μια πανέμορφη γοργόνα σαν τα κρύα τα νερά την Δανάη (Ναταλία Λιονάκη) μαζί με την φίλη της Ναυσικά (Φαίδρα Δρούκα). Όμως η Δανάη είναι αρραβωνιασμένη με τον Τέλη και δειλιάζει, αφού από την μία θέλει να αφεθεί μιας και με τον Τέλη η σχέση είναι τυπική μόνο και μόνο γιατί το ήθελε ο θετός πατέρας της ο Ιάσων (Δημήτρης Καλλιβωκάς) ο οποίος παρ' όλα αυτά της έχει τρελή αδυναμία. Γι' αυτό το λόγο έδωσε ψεύτικο όνομα Μαρίνα. Όταν όμως συνειδητοποιεί ότι είναι συνάδελφοι στο αρχηγείο στόλου τα πράγματα περιπλέκονται πιο πολύ και δεν μπορεί να αποκαλυφθεί ως Μαρίνα και επέμενε ότι είναι η Πλωτάρχης Οικονομικών Δανάη Κριεζή. Έτσι λοιπόν ο Στέφανος αποφασίζει να παίξει το παιχνίδι της. Ο Ιάσων γίνεται πολύ καλός φίλος με την Πίτσα και την Νάταλι κι αυτό γίνεται η αιτία να έρθουν κοντά αλλά σαν συνάδελφοι. Η Δανάη τώρα εμφανίζεται και ως Μαρίνα και ως Δανάη στον Στέφανο με αποτέλεσμα να τον κάνει να πιστεύει ότι είναι δίδυμες. Κάποια στιγμή όταν όλα βγαίνουν στην επιφάνεια ο Στέφανος πληγωμένος την χωρίζει και δεν ακούει κουβέντα για επανασύνδεση. Στο μεταξύ, στην αρχή της σεζόν ενόσω προσπαθεί να διαλευκάνει την υπόθεση την εμφάνιση της, μια παλιά φίλη του Θόδωρου και του Στέφανου η Ελένη (Υρώ Λούπη), η οποία από μικρή ήταν πάντα πολύ ερωτευμένη με τον Στέφανο. Μάλιστα αποκαλύπτει στο Θόδωρο ότι αυτός ήταν ο λόγος που έλειπε τόσο καιρό στις Βρυξέλλες, ότι δεν μπορούσε να τον βλέπει χωρίς να τον έχει δικό της. Η Πίτσα έχοντας αντιληφθεί τι γίνεται προσπαθεί να τους φέρει πιο κοντά. Ως αναφορά την Δανάη κάποια στιγμή τα βρήκαν με τον Στέφανο, ενώ η φίλη της η Ναυσικά με τον Θόδωρο. Όμως ο αρραβωνιαστικός της ο Τέλης δεν το αφήνει να περάσει έτσι και κάνει τα πάντα για να την κερδίσει. Τελικά η Δανάη επέλεξε τον Τέλη, ενώ ο Στέφανος ερωτεύτηκε και παντρεύτηκε την Ελένη. Η Δανάη ζήτησε συγνώμη από τον Στέφανο και την Ελένη για την επίθεση που της έκανε. Η μεγάλη του η κόρη παντρεύτηκε τον Τζόνυ, η Πίτσα τον διευθυντή του καναλιού όπου παρουσίαζε την εκπομπή της με την Πολίτικη Κουζίνα, ενώ παντρεύτηκε και η Νάταλι. Η υπηρέτρια της Ρόζα (Ελένη Καρακάση) παντρεύτηκε τον Λευτέρη (Νίκο Παπαδάκη) και η Νάταλι τους έγραψε την μισή βίλα της. Τέλος έδειξε ένα πλάνο 5 χρόνια μετά πως είχαν τα πράγματα με τον Στέφανο παππού, τον γιο του Θέμη φωτογράφο την Πίτσα και την Νάταλι τρισευτυχισμένες με τους συζύγους τους την Ρόζα και τον Λευτέρη παντρεμένους με παιδί, την Ελένη έγκυο, την πρώην σύζυγο του επίσης παντρεμένη, η μεσαία του κόρη η Στέφανη σπούδαζε στον Λονδίνο, ενώ η μικρότερη ζούσε με την μητέρα της στην Γαλλία. Μόνο ο Θόδωρος έμεινε μοναχός του να τον περιτριγυρίζουν διάφορες γυναίκες.